За 4 гады свайго існавання набыла трывалую папулярнасць у жыхароў Нясвіжчыны і гасцей горада аграсядзіба “Нясвіжскія вытокі”, што месціцца непадалёк ад райцэнтра ў вёсцы Качановічы. Сёлета да такіх традыцыйных забаў для гасцей, як адпачынак у лазні, катанне на кані верхам і ў павозцы, веласіпедныя прагулкі і пейнтбол, тут дабавілася і прахо-джанне скаладрома — спецыяльнай канструкцыі, якая імітуе стромкую скалу. Яна ўяўляе сабой збудаванне вышынёй шэсць і шырынёй чатыры з паловай на паўтара метра. Яго аснова зроблена з драўлянага бруса, абшытага слаёнай фанерай, на які прымацаваны спецыяльныя аль-пінісцкія зачэпы — разнастайныя па памерах і канфігурацыі. Маршруты пераадольвання скала-дрома дзеляцца на тры віды ў залежнасці ад ступені складанасці — ад самага простага да самага цяжкага.